آمریکا پرزیدنتی دونالد ترامپ «گرین کارتلار»ین لغو اولونماسی ایله باغلی قانون لاییحهسینی تکلیف ائدیب.
آخار. آذ خبر وئریر کی، بو بارهده آغ ائوین مطبوعات خیدمتیندن اینفورماسییا وئریبلر.
دونالد ترامپ قانون لاییحهسینی سون یاریم عصرده ایمیقراسییا سیستمینده ان بؤیوک اصلاحات آدلاندیریب. «ده رایس» آدلی قانون لاییحهسینین حاضرلانماسیندا سناتورلار دیوید پردیو و توم کوتتون دا ایشتیراک ائدیبلر. آمریکا حکومتی بو سندله «گرین کارت» عوضینه «مسابیقه پروسسی» تشکیل ائتمیی و میقرانتلارا داها چوخ شانس یاراتماغی نظرده توتور.
قید ائدک کی، آمریکادا یاشاماق ایستهیهن اجنبی میللتلر ۲۰۰۹-جو ایلدهن «مهاجیر ویزا پروگرامی»ندا ایشتیراک ائتمک اوچون اونلاین اصوللا مراجعت ائدیرلر. عریضه لرین دولدورولماسینین سون تاریخی دکابرین ۲-سی حساب اولونور. هر ایل دؤولت دپارتامنتی "گرین کارت" لوتریاسی واسطهسی ایله ۵۰ مین نفره دایمی ساکینلیک ویزاسی وئریر.
azb_Arab azb_Arab azb_Arab azb_Arab